***A Matter of Life and Death*** er det 14. studioalbumet fra Iron Maiden.

Albumet ble utgitt 28. august 2006 i mesteparten av verden, 29. august i Canada og 5. september i USA. Albumet er det tredje som er produsert i samarbeid med Kevin Shirley; de to andre er *Brave New World* (2000) og *Dance of Death* (2003).

Bandet begynte å skrive låter for albumet mot slutten av 2005, etter de suksessfulle turnéene i Europa og USA. Etter jul var låtene ferdige, og de begynte å spille dem inn i Sarm West Studios i London. I motsetning til hva som tidligere ble antydet, er ikke albumet et konseptalbum. 

*A Matter of Life and Death* er også bandets fjerde studioalbum som ikke er navngitt etter en av låtene på albumet; de tre andre albumene er *Piece of Mind* (1983), *The X Factor* (1995) og *Virtual XI* (1998). I tillegg er dette det tredje albumet hvor Steve Harris har vært med på å skrive alle låtene; de to andre albumene er *Killers* (1981) og *Brave New World* (2000).

Lengde
------

Albumet er i overkant av 71 minutter langt og blir betegnet som det mest progressive siden *Seventh Son of a Seventh Son* fra 1988. I tillegg til å være det lengste albumet bandet noen gang har gitt ut – ca. ett minutt lenger enn *The X Factor* (1995) – er også låtene i gjennomsnitt lengre enn noen gang (7 minutter og 11 sekunder pr. låt).

Utgivelser
----------

Albumet ble utgitt som en vanlig CD, i tillegg til en begrenset utgave med en bonus-DVD . DVD-en inneholder en nesten én time lang dokumentar, i tillegg til videoer og bilder, fra innspillingen av albumet. Dokumentaren *The Making of A Matter of Life and Death*, regissert av Matthew Amos (som også regisserte *The Early Days-* og *Death on the Road-*dokumentarene), inneholder bilder og videoer tatt av produsent Kevin Shirley mens bandet var i studio. DVD-en inneholder også den 7 minutt og 21 sekunder lange videoen til «The Reincarnation of Benjamin Breeg» og en video av innspillingen av «Different World». Albumet ble også utgitt som en dobbeltsidet bilde-LP i begrenset utgave, i tillegg til at det ble gjort tilgjengelig for nedlasting på Internett .

### Singel

Singelen til albumet, *The Reincarnation of Benjamin Breeg*, ble utgitt 14. august, og videoen til den kan streames fra Maidens offisielle hjemmeside .

I løpet av to uker etter at singelen ble sluppet lå den på 1.-plass på singellisten i Sverige , Spania  og Ungarn , og på 9.-, 10.- og 78.-plass i henholdsvis Norge, Danmark og Sveits  .

Sporliste
---------

1. «Different World» (Smith, Harris) – 4:17
2. «These Colours Don't Run» (Smith, Harris, Dickinson) – 6:52
3. «Brighter than a Thousand Suns» (Smith, Harris, Dickinson) – 8:44
4. «The Pilgrim» (Gers, Harris) – 5:07
5. «The Longest Day» (Smith, Harris, Dickinson) – 7:48
6. «Out of the Shadows» (Dickinson, Harris) – 5:36
7. «The Reincarnation of Benjamin Breeg» (Murray, Harris) – 7:21
8. «For the Greater Good of God» (Harris) – 9:24
9. «Lord of Light» (Smith, Harris, Dickinson) – 7:23
10. «The Legacy» (Gers, Harris) – 9:20

Bakgrunn
--------

### «The Reincarnation of Benjamin Breeg»

Ingen kan med sikkerhet si hvem Benjamin Breeg er, og medlemmene i bandet vil heller ikke lette på sløret. Tidligere har det vært vanlig å kunne spore personer, hendelser osv. som omtales i låtene til Iron Maiden tilbake til «noe», men dette ser ikke ut til å være tilfellet denne gangen. Mystikken rundt Benjamin Breeg har blitt så stor at det til og med er blitt opprettet nettsteder om «vedkommende».

### «These Colours Don't Run»

Albumets andre spor handler om en soldat som befinner seg i en krigssone. Vokalist Bruce Dickinson uttalte i et intervju med *Kerrang!*; *«sangen var et forsøk på å menneskeliggjøre de som går ut i krig. De kaller det «å opprettholde freden», men disse menneskene setter seg selv i fare, og uansett om man er enig eller ikke i hvorfor de gjør det, så gjør de bare jobben sin»*.

### «Brighter than a Thousand Suns»

Denne låten handler om atombomben, noe Dickinson poengterte i et intervju med *Kerrang!*; *«fysikeren som så den første atombomben eksplodere, sa at den «skinte sterkere enn tusen soler». Tanken på at menneskeheten kan utslette seg selv, endret måten menneskene tenkte på»*. Det er også blitt sagt at denne låten er den tyngste som Iron Maiden har laget til nå.

### «The Pilgrim»

Den handler om skipet «Mayflower» som tok med seg pilegrimer fra England til Amerika. Denne sangen har en keltisk og orientalsk melodi.

### «Lord of Light»

Denne sangen er kanskje bandets mest heavy sang noensinne og handler om den falne engelen Lucifer.

Salg
----

Én måned etter at albumet ble sluppet, hadde det solgt til platina i Finland – mer enn 30 000 solgte eksemplarer – etter å ha toppet albumlisten i tre uker . I november meldte Nielsen SoundScan at albumet hadde solgt i mer enn 126 000 eksemplarer i USA . 12. oktober ble det meldt at albumet hadde solgt til gull i Hellas .

Listeplasseringer
-----------------

* #1 – Tyskland, Sverige, Italia, Finland, Hellas, Slovenia, Tsjekkia, Kroatia, Polen og Brasil
* #2 – Canada, Sveits, Norge, Ungarn og Colombia
* #3 – Chile
* #4 – Storbritannia, Østerrike, Spania og India
* #5 – Frankrike, Irland og Arabia
* #6 – Island og Belgia
* #7 – Nederland
* #8 – Danmark
* #9 – USA
* #10 – Mexico
* #11 – Portugal og Japan
* #12 – Australia
* #15 – Hongkong
* #16 – New Zealand

Personell
---------

### Musikere

* Bruce Dickinson – vokal
* Dave Murray – gitar
* Adrian Smith – gitar, bakgrunnsvokal, gitar-synthesizer på «Brighter than a Thousand Suns»
* Janick Gers – gitar
* Steve Harris – bass, keyboard, bakgrunnsvokal
* Nicko McBrain – trommer

### Produksjon

* Kevin Shirley – produsent

Referanser
----------

1. ↑  «RoadrunnerRecords.com». Arkivert fra originalen 11. mars 2012. Besøkt 23. august 2006.
2. ↑  IronMaiden.com
3. ↑  IronMaiden.com - nedlastning
4. ↑  The Reincarnation of Benjamin Breeg fra Iron Maidens offisielle hjemmeside
5. ↑  Bohuslaningen.se Arkivert 27. september 2007 hos Wayback Machine.
6. ↑  IronMaiden.com - listeplassering i Spania
7. ↑  Maidenfans.com listeplassering Ungarn
8. ↑  «xgpgaming.com». Arkivert fra originalen 15. november 2006. Besøkt 25. august 2006.
9. ↑  Maidenfans.com - listeplasseringer
10. ↑  «*A Matter Of Life And Death* Certified Platinum In Finland»
11. ↑
12. ↑  «*A Matter Of Life And Death* Certified Gold In Greece»
13. ↑  BLABBERMOUTH.NET

Eksterne lenker
---------------

* (en) *A Matter of Life and Death* på Discogs Rediger på Wikidata

* (en) *A Matter of Life and Death* på MusicBrainz Rediger på Wikidata

* (en) *A Matter of Life and Death* på Encyclopaedia Metallum Rediger på Wikidata

* (en) *A Matter of Life and Death* på Spotify Rediger på Wikidata

* (en) *A Matter of Life and Death* på AllMusic Rediger på Wikidata
* BenjaminBreeg.co.uk
* Google-søk på «Benjamin Breeg»

  


| * v
* d
* r
Iron Maiden |
| --- |
| Medlemmer | 

|  |  |
| --- | --- |
| Nåværende | Bruce Dickinson **·** Dave Murray **·** Adrian Smith **·** Janick Gers **·** Steve Harris **·** Nicko McBrain |
| Tidligere | Paul Di’Anno **·** Dennis Stratton **·** Clive Burr **·** Blaze Bayley |

 |
| Studioalbum | *Iron Maiden* **·** *Killers* **·** *The Number of the Beast* **·** *Piece of Mind* **·** *Powerslave* **·** *Somewhere in Time* **·** *Seventh Son of a Seventh Son* **·** *No Prayer for the Dying* **·** *Fear of the Dark* **·** *The X Factor* **·** *Virtual XI* **·** *Brave New World* **·** *Dance of Death* **·** *A Matter of Life and Death* **·** *The Final Frontier* **·** *The Book of Souls* **·** *Senjutsu* |
| Konsertalbum | *Live After Death* **·** *A Real Live One* **·** *A Real Dead One* **·** *A Real Live Dead One* **·** *Live at Donington* **·** *Rock in Rio* **·** *Death on the Road* **·** *Flight 666 – The Original Soundtrack* |
| Samlealbum | *Best of the Beast* **·** *Ed Hunter* **·** *Edward the Great* **·** *Eddie’s Archive* **·** *The Essential Iron Maiden* **·** *Somewhere Back in Time* |
| EP-er | *The Soundhouse Tapes* **·** *Live!! +one* **·** *Maiden Japan* **·** *No More Lies* |
| Video og DVD | *Live at the Rainbow* **·** *Video Pieces* **·** *Behind the Iron Curtain* **·** *Live After Death* **·** *12 Wasted Years* **·** *Raising Hell* **·** *Maiden England* **·** *From There to Eternity* **·** *Donington Live 1992* **·** *Classic Albums: The Number of the Beast* **·** *Rock in Rio* **·** *Visions of the Beast* **·** *The Early Days* **·** *Death on the Road* **·** *Up the Irons – The First Ten Years* **·** *Iron Maiden: Flight 666* |

|  |  |
| --- | --- |
| Oppslagsverk/autoritetsdata | MusicBrainz
 |